
Υπηρετείτε ως Πλοίαρχος σε ένα μικρό παλαιό πλοίο γενικού φορτίου. Το πλοίο έχει αρκετά υδροδυναμικό σχήμα κυρίως στην πλώρη που φτάνει έως και την μέση του κύτους Νο.1 ενώ τα υπόλοιπα κύτη (αμπάρια) είναι καλά τετραγωνισμένα. Ο Υποπλοίαρχος έχει ετοιμάσει εμπειρικά χωρίς την χρήση Η/Υ ένα προσχέδιο φόρτωσης (pre-loading plan/cargo plan) ως εξής:
1. Έχει σχεδιάσει να βάλει τα ελαφριά φορτία κάτω και τα βαριά πάνω.
2. Αυτά τα φορτία που θα βγουν στο πρώτο λιμάνι σχεδιάζει να φορτωθούν πρώτα.
3. Στο ίδιο κύτος σχεδιάζει να φορτωθούν δυο φορτία που δεν είναι συμβατά μεταξύ τους και όπου το ένα μπορεί να προκαλέσει ζημιά στο άλλο από έντονες οσμές.
4. Έχει σχεδιάσει να φορτώσει μια παρτίδα φορτίου με σακιά στο κύτος Νο. 3 και μια παρτίδα με μεγάλα τετράγωνα κιβώτια στο πλωριό κύτος Νο. 1.
5. Ενώ στο πρυμναίο μέρος του κύτους Νο. 4, το οποίο γειτνιάζει απευθείας  από κάτω και από τα πλάγια με τις δεξαμενές καυσίμων και από πρύμα με το μηχανοστάσιο, έχει σχεδιάσει να τοποθετήσει φορτίο που είναι ευαίσθητο στη θερμότητα.
Να αξιολογήσετε τα παραπάνω σημεία, τα οποία φαίνεται να διέπουν το σκεπτικό του Υποπλοιάρχου  κατά την ετοιμασία του προσχέδιου φόρτωσης, με κριτήρια την ευστάθεια του σκάφους σε όλα τα στάδια του ταξιδιού, τη διασφάλιση της αξιοπλοΐας του πλοίου, την ύπαρξη όσο το δυνατόν λιγότερο χαμένου χώρου στα κύτη, την καλή στοιβασία και την αποφυγή ζημιάς στο φορτίο.

